ৰাতিপুৱা এক গোপন সুত্ৰৰ পম খেদি আৰক্ষীয়ে অভিযান চলাই ছাইদৰীয়াৰ পৰা চুৰি কৰা বাইক দুখনৰ সৈতে আটক কৰে হবিবুৰ ৰহমান নামৰ দুৰ্ধৰ্ষ চোৰটোক।
ধৃত হবিবুৰ ৰহমানৰ ঘৰ দলনি জুৰীয়াত।
আৰক্ষীয়ে উদ্ধাৰ কৰা বাইক দুখনৰ এখন নম্বৰ প্লেট বিহীন হোৱাৰ লগতে আনখন এ এছ-০২এল-৯৯৮১ নম্বৰৰ পালছাৰ বাইক।
বৃহত্তৰ অঞ্চলটোত দীৰ্ঘদিন ধৰি এটা শক্তিশালী বাইক চোৰৰ চক্ৰ সক্ৰিয় হৈ থকাৰ খবৰ আৰক্ষীয়ে লাভ কৰিছিল।
আনহাতে, চোৰৰ চক্ৰটো শীঘ্ৰে উৎখাত কৰাৰ লগতে আন বহু কেইটা দুৰ্ধৰ্ষ চোৰৰ সন্ধানত ইতিমধ্যে আৰক্ষীয়ে অনুসন্ধান অব্যাহত ৰাখিব বুলি জানিবলৈ দিছে সংবাদ মাধ্যমক।
উল্লেখযোগ্য যে, চলিত সপ্তাহত ৰূপহীহাট আৰক্ষী থানাৰ ভাৰপ্ৰাপ্ত বিষয়া কল্যান কুমাৰ গগৈৰ নেতৃত্বত আৰক্ষীয়ে বিভিন্ন অপৰাধত জড়িত থকা দহটাতকৈও অধিক অপৰাধীক গ্ৰেপ্তাৰ কৰিবলৈ সক্ষম হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
